# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **ORAŞ ISACCEA**, cu sediul în oraşul Isaccea, str. 1 Decembrie, nr. 25, jud. Tulcea, înregistrată la APM Tulcea cu nr. 1244/30.01.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de **02.05.2018**, că proiectul **SERVICIU INTEGRAT DE TRANSPORT PUBLIC URBAN ÎN CONTEXTUL DEZVOLTĂRII DURABILE A ORAŞULUI ISACCEA- OBIECT DE INVESTIŢIE "CONSTRUIRE/MODERNIZARE STRĂZI DESTINATE EXCLUSIV PENTRU TRANSPORTUL PUBLIC",** propus a se realiza intravilan, oraş Isaccea, străzile: Răzorului, Cireşului, Nucilor, Grigore Ureche, Cloşca, Theodor Neculuţă şi parţial extravilan şoseaua Tichileşti, judeţul Tulcea**,** sauidentificat prin CF 31856, 31472, 31482, 31499, 31461, 31480, 30867, nr. topografic/nr. cadastral Ds 3675/1, Ds3521, Ds3453, Ds2559, Ds2307, Ds24, DC332/31856; 31472; 31482; 31499; 31461; 31480; 30867,  **nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune parţial cu aria protejata ROSPA0073 Măcin-Niculiţel (Şoseaua Tichileşti).

- amplasamentul se află intravilan oraş Isaccea, străzile: Răzorului, Cireşului, Nucilor, Grigore Ureche, Cloşca, Theodor Neculuţă şi parţial extravilan: şoseaua Tichileşti, judeţul Tulcea. Pe amplasament nu au fost identificate specii de păsări sau alte specii de faună şi habitate ale speciilor pentru care a fost declarată aria protejata ROSPA0073 Măcin-Niculiţel şi care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administraţiei Parcului Naţional Munţii Măcinului cu nr. 35/ 01.03.2018.

**Localizarea proiectului :**

- amplasamentul se află parţial intravilan, oraş Isaccea: străzile Răzorului, Cireşului, Nucilor, Grigore Ureche, Cloşca, Theodor Neculuţă şi parţial extravilan: şoseaua Tichileşti, jud. Tulcea**;** sauidentificat prin CF 31856, 31472, 31482, 31499, 31461, 31480, 30867, nr. topografic/nr. cadastral Ds 3675/1, Ds3521, Ds3453, Ds2559, Ds2307, Ds24, DC332/31856; 31472; 31482; 31499; 31461; 31480; 30867, pe un teren cu folosinţa actuală de: străzi de categoria a IV-a, de interes local ; drum comunal DC59-Şoseaua Tichileşti –corespondent DC332.

**Caracteristicile proiectului :**

Proiectul constă în construirea/modernizarea străzilor existente pentru a permite circulaţia autobuzelor destinate transportului public urban în condiţii de siguranţă şi reglementarea accesului pe aceste străzi exclusiv pentru acestea sau prioritar pentru acestea (cu accesul riveranilor). Toate lucrările de construire/modernizare se vor face în limita amplasamentelor străzilor existente, fără a afecta suplimentar fauna şi flora din zonele protejate.

Străzile propuse pentru modernizare sunt:

|  |  |  |  |  |  |  |
| --- | --- | --- | --- | --- | --- | --- |
| **Nr.crt** | **Denumire stradă** | **Nr. cad.** | **Suprafaţă (mp)** | **Descriere/Categorie** | **Lungime totală (m)** | **Lungime propusă pentru reabilitare (m)** |
| 1 | Răzorului | 31856 | 2937 | intravilan Oraş Isaccea, str. categ. IV de interes local | 393,56 | 393,56 |
| 2 | Cireşului | 31472 | 2703 | intravilan Oraş Isaccea, str. categ. IV de interes local | 469,5 | 469,5 |
| 3 | Nucilor | 31482 | 5858 | intravilan Oraş Isaccea, str. categ. IV de interes local | 757,7 | 276,8 |
| 4 | Grigore Ureche | 31499 | 2563 | intravilan Oraş Isaccea, str. categ. IV de interes local | 343,8 | 343,8 |
| 5 | Cloşca | 31461 | 25087 | intravilan Oraş Isaccea, str. categ. IV de interes local | 2054 | 1032,00 |
| 6 | Theodor Neculuţă | 31480 | 1439 | intravilan Oraş Isaccea, str. categ. IV de interes local | 186,36 | 186,36 |
| 7 | Şoseaua Tichileşti | 30867 | 8400 | Extravilan Oraş Isaccea, drum comunal, DC59-Şos. Tichileşti-corespondent DC332 | 1297,68 | 1297,68 |
| **Lungime totală (m):** | | | | | **5502,60** | **3999,70** |

Construirea/modernizarea străzilor se va face în limitele amplasamentelor existente, aparţinând domeniului public.

Proiectul prevede următoarele:

1. Construirea/refacerea infrastructurii drumului conform categoriei de trafic propuse;
2. Sistematizarea verticală a infrastructurii rutiere pentru dirijarea apelor pluviale;
3. Realizarea stratului suport şi a stratului de ,aterial rulant din materiale bituminoase;
4. Marcarea corespunzătoare a străzilor şi indicatoare de circulaţie confrom reglementări.

Obiectivul specific ce se doreşte a fi atins prin realizarea investiţiei constă în reducerea emisiilor de carbon în oraşul Isaccea, în baza Planului de Mobilitate urbană durabilă.

* Alimentarea cu apă: Nu este cazul ;
* Canalizarea apelor uzate menajere: Nu este cazul;
* Energie electrica: Nu este cazul;
* Energie termica: Nu este cazul.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0073 Măcin-Niculiţel.
* Nu se vor folosi echipamente de construcţii mari care sa genereze zgomote si vibraţii. Utilajele folosite trebuie să aibă inspecţia tehnică la zi.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .
* Organizarea de şantier se va amplasa în afara ariei naturale protejate, pe terenul pus la dispoziţie de beneficiar, care se va împrejmui. Sursele de apă şi energie electrică necesare organizării de şantier vor fi puse la dispoziţia constructorului de beneficiar. Organizarea de şantier va fi prevăzută cu toalete ecologice. După finalizarea lucrărilor amplasamentul se va readuce la starea iniţială.
* După finalizarea lucrărilor de modernizare toate suprafeţele (învelişul vegetal) afectate temporar de lucrări vor fi readuse la starea iniţială de utilizare.
* Este interzisă distrugerea, colectarea cuiburilor şi ouălor, capturarea sau omorârea puilor şi păsărilor adulte.

Titularul proiectului va respecta condiţiile impuse prin Certificatul de Urbanism nr. 5 din 29.01.2018, emis de Primăria Oraşului Isaccea .

Titularul proiectului va respecta condiţiile impuse prin Avizul Administratiei Parcului Naţional Munţii Măcinului cu nr. 35/ 01.03.2018;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Şef Serviciu CFM, Ing.Elena MICU**

Intocmit, Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**